It-tliet films li qed jikkompetu għall-Premju Ċinematografiku LUX 2018 huma: Styx, The Other Side of Everything u Woman at War. Il-lista mqassra għall-Premju Ċinematografiku Lux ta' din is-sena tħabbret fl-24 ta' Lulju f'Ruma, fil-konferenza stampa tal-Giornate degli autori. It-tliet finalisti għat-tnax-il edizzjoni tal-premju tal-films annwali tal-Parlament Ewropew huma: ta' Mila Turajlić (is-Serbja, Franza, il-Qatar) ta' Benedikt Erlingsson (l-Iżlanda, Franza, l-Ukrajna) ta' Wolfgang Fischer (il-Ġermanja, l-Awstrija) tar-reġista Serb Mira Turajlić huwa dokumentarju li jikkonfronta l-istorja ta' pajjiż sħiħ u ta' soċjetà sħiħa fil-ġlieda kontra n-nazzjonaliżmu u favur id-demokrazija. Il-kronaka ta' familja Serba tinbidel f'rakkont jikwi ta' attivist fi żminijiet ta' taqlib kbir, u tqajjem mistoqsijiet dwar ir-responsabbiltà ta' kull ġenerazzjoni għat-taqbida għall-ġejjieni. tar-reġista Iżlandiż Benedikt Erlingsson hija saga allegra, inventiva, enerġetika u femminista ta' għalliema tal-mużika li tgħix ħajja doppja bħala attivista ambjentali mħeġġa. Hekk kif tibda tippjana l-aktar operazzjoni kuraġġuża tagħha, issir taf li l-applikazzjoni tagħha biex tadotta fl-aħħar ġiet aċċettata, u li hemm tifla żgħira tistennieha fl-Ukrajna. tar-reġista Awstrijak Wolfgang Fischer għall-ewwel jidher li huwa dokumentarju, iżda fil-fatt huwa allegorija maġistrali tad-dinja polarizzata tagħna u tal-ambivalenza li nħossu quddiem il-kriżi tar-refuġjati. Il-protagonista ssalpa f'jott għall-vaganza tal-ħolm tagħha; vjaġġ waħedha fl-Atlantiku. Imma jiġri li, wara tempesta, issib ruħha qrib bastiment qed jaqa' biċċiet u perikoluż, imballat bin-nies li lkoll għandhom bżonn urġenti ta' assistenza. Il-gwardji tal-kosta jagħtuha istruzzjonijiet bir-radju biex taħsel idejha mill-affari u ma tagħmel xejn, għax m'għandhiex ir-riżorsi meħtieġa, iżda dawn l-istruzzjonijiet imorru kontra s-sens ta' responsabbiltà soċjali tagħha. Se tbaħħar 'l hemm qisu qatt ma kien xejn, filwaqt li bnedmin oħra jegħrqu? Films Ewropej fis-swali taċ-ċinema Ewropej Il-films se jintwerew f'xi swali taċ-ċinema fl-Ewropa fil-ftit ġimgħat li ġejjin, iżda l-aħjar ċans tiegħek biex tarahom ikun matul il-Ġranet tal-Films LUX fil-ħarifa. Bis-saħħa tal-appoġġ tal-Parlament Ewropew, it-tliet films se jsirulhom sottotitli bl-24 lingwa uffiċjali tal-UE, u se jintwerew f'ħafna bliet madwar l-Ewropa u f'diversi festivals. Il-film rebbieħ jintgħażel mill-MPE u jiġi mħabbar fl-14 ta' Novembru waqt is-sessjoni plenarja ta' Strasburgu, fil-preżenza tar-reġisti. Għal aktar dettalji, nistednuk tikkuntattja lill-uffiċjal ta' l-istampa Cornelia Gusa: Numru tat-telefon: (+32) 2 28 32601 (Brussell) jew (+33) 3 881 73784 (Strasburgu) Għal aktar informazzjoni Is-sit uffiċjali tal-Premju Ċinetmatografiku LUX Il-Premju Ċinetmatografiku LUX 2017 Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF